**Άσκηση 1**

Ένας μαθητής όταν ξεπεράσει συνολικά τον αριθμό των 114 απουσιών στο διδακτικό έτος, πρέπει να επαναλάβει την τάξη χωρίς δικαίωμα στις εξετάσεις, ενώ αν δεν ξεπεράσει τον αριθμό αυτών των απουσιών έχει το δικαίωμα να εξεταστεί. Να γράψετε αλγόριθμο σε ψευδοκώδικα με τον οποίο:  
α) θα δίνονται οι απουσίες του μαθητή.  
β)θα εμφανίζει το μήνυμα “Επανάληψη τάξης” αν οι απουσίες του είναι άνω των 114 ή το μήνυμα “Μπορεί να εξεταστεί” αν οι απουσίες του είναι από 114 και κάτω.

**Άσκηση 2**

Σε μια εξέταση ξένης γλώσσας ένας υποψήφιος εξετάζεται προφορικά και γραπτά και βαθμολογείται από το 1 έως το 100 σε κάθε εξέταση. Να γράψετε αλγόριθμο σε ψευδοκώδικα με τον οποίο:  
α) θα δίνονται το όνομα, την προφορική και τη γραπτή βαθμολογία του,  
β) θα εμφανίζει το μήνυμα «Η προφορική βαθμολογία είναι μεγαλύτερη από τη γραπτή», στην περίπτωση που αυτό συμβαίνει.

**Άσκηση 3**

Σε τρεις διαφορετικούς αγώνες πρόκρισης για την Ολυμπιάδα του Σίδνεϋ στο άλμα εις μήκος ένας αθλητής πέτυχε τις επιδόσεις a, b, c. Να αναπτύξετε αλγόριθμο ο οποίος:  
α) να διαβάζει τις τιμές των επιδόσεων a, b, c.  
β) να υπολογίζει και να εμφανίζει τη μέση τιμή των παραπάνω τιμών.  
γ) να εμφανίζει το μήνυμα «ΠΡΟΚΡΙΘΗΚΕ», αν η παραπάνω μέση τιμή είναι μεγαλύτερη των 8 μέτρων.

**Άσκηση 4**

 Σε μια εξέταση καλών τεχνών ο υποψήφιος εξετάζεται προφορικά και γραπτά και βαθμολογείται από το 1 έως το 20 σε κάθε εξέταση. Να γράψετε αλγόριθμο σε ψευδοκώδικα με τον οποίο:  
α) θα δίνονται το όνομα, η προφορική και η γραπτή βαθμολογία του υποψήφιου,  
β) εμφανίζει το μήνυμα «Άριστα» αν ο υποψήφιος έγραψε 20 και στις δύο εξετάσεις

**Άσκηση 5**

Στο υπολογιστικό σύστημα ενός βιβλιοπωλείου πρόκειται να καταχωρηθούν 10 νέα βιβλία. Για κάθε βιβλίο καταχωρείται ο τίτλος, ο συγγραφέας και η τιμή του. Να γράψετε αλγόριθμο σε ψευδοκώδικα με τον οποίο:  
**α)** θα δίνονται τα παραπάνω δεδομένα για κάθε βιβλίο.  
**β)** εμφανίζει το πλήθος των βιβλίων του Γκόρκι  
**γ)** εμφανίζει, το μέσο όρο της τιμής των 10 βιβλίων.

**Άσκηση 6**

Το ημερομίσθιο ενός υπαλλήλου είναι 40€. Αν οι ασφαλιστικές του εισφορές είναι 16% και η παρακράτηση φόρου είναι 12%. Να γράψετε αλγόριθμο σε ψευδοκώδικα με τον οποίο:  
θα δίνονται το επίθετο του εργαζομένου και οι ημέρες εργασίας του για μια εβδομάδα . Στη συνέχεια θα εμφανίζει το ποσό των ασφαλιστικών εισφορών του, το ποσό του παρακρατημένου φόρου, το καθαρό ποσό που έλαβε και το επίθετο του.